62 Službeni list Europske unije 03/Sv. 18 31994D0360 25.6.1994. SLUŽBENI LIST EUROPSKIH ZAJEDNICA L 158/41 ODLUKA KOMISIJE od 20. svibnja 1994. o smanjenoj učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 90/675/EEZ (94/360/EZ) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 90/675/EEZ od 10. prosinca 1990. o utvrđivanju načela kojima se uređuje organizacija vete- rinarskih pregleda proizvoda koji se unose u Zajednicu iz trećih zemalja (!), — kako = je = zadnje — izmijenjena _ Direktivom 92/118/EEZ (?), a posebno njezin članak 8. stavak 3., budući da smanjenje učestalosti fizičkih pregleda pošiljaka proizvoda uvezenih iz trećih zemalja treba utvrditi na temelju kriterija propisanih u članku 8. stavak 3. Direktive 90/675/EEZ o iskustvima u državama članicama i opasnosti za javno zdravlje i zdravlje životinja u Zajednici; budući da se, pored toga, za neke treće zemlje s kojima je Zajednica postigla sporazume o istovrijednosti može primijeniti smanjenje fizičkih pregleda određenih proizvoda, uzimajući u obzir, inter alia,primjenu načela regionalizacije u slučaju bolesti životinja i drugih veterinarskih načela Zajednice; budući da se smanjenje učestalosti fizičkih pregleda provodi od strane svake države članice; budući da se ono mora provesti tako da uvoznik nije u mogućnosti predvidjeti hoće li neka konkretna pošiljka biti podvrgnuta fizičkom pregledu; budući da postoji potreba za preispitivanjem razine smanjenja u redovitim razmacima na temelju podataka dobivenih od Komi- sije ili država članica o provedbi pregleda na graničnim veteri- narskim postajama; budući da države članice odmah obavješćuju Komisiju kad pregledi pokažu da proizvodi ne udovoljavaju potrebnim zahtje- vima ili pokažu bilo koju drugu nepravilnost; (*) SL L 373, 31.12.1990., str. 1. (*) SL L 62, 15.3.1993., str. 49. budući da su mjere utvrđene ovom Odlukom u skladu s mišlje- njem Stalnog veterinarskog odbora, DONIJELA JE OVU ODLUKU: Članak 1. 1. — Tijekom primjene članka 8. Direktive 90/675/EEZ države članice primjenjuju smanjenje učestalosti fizičkih pregleda za proizvode iz trećih zemalja kako je propisano u Prilogu I. ovoj Odluci, kad su donesene odluke Zajednice o utvrđivanju, ne dovodeći u pitanje Sporazum o Europskom gospodarskom prostoru: — popisa odobrenih trećih zemalja, — popisa odobrenih objekata (zdravlje životinja i javno zdrav- lje), i — obrasca certifikata (zdravlje životinja i javno zdravlje). 2. — Za treće zemlje iz Priloga Il., razina fizičkih pregleda koje treba provoditi svaka država članica nad pošiljkama proizvoda iste grupe propisuje se u dotičnom Prilogu. 3. — Stavak 1. i 2. primjenjuju se neovisno o članku 15. i 19. Direktive 90/675/EEZ. U slučaju kada država članica primjenjuje mjere iz članka 15. Direktive 90/675/EEZ, situacija se žurno preispituje u skladu s postupkom utvrđenim u članku 23. Direktive 90/675/EEZ; u tu svrhu predmetna država članica o tome odmah obavješćuje Komisiju i druge države članice, posebno s obzirom na primjenu drugog podstavka članka 3. stavka 3. ove Odluke. Članak 2. Države članice organiziraju fizičke preglede tako da uvozniku nije moguće predvidjeti hoće li neka konkretna pošiljka biti podvrgnuta fizičkom pregledu.